text: नई दिल्ली। सीबीआई ने रेलमंत्री पवन कुमार बंसल के भतीजे वी. सिंगला को रेलवे में प्रमोशन दिलाने के नाम पर रेलवे बोर्ड के मेंबर से 90 लाख रुपये की रिश्वत लेने के आरोप में अरेस्‍ट किया है। सीबीआई ने रेलवे बोर्ड के मेंबर महेश कुमार व दो अन्य के खिलाफ भी इस मामले में केस दर्ज किया है। इसमें से दो लोग चंडीगढ़ से बताए जा रहे हैं। इस गिरफ्तारी के बाद रेलमंत्री पवन कुमार बंसल की तरफ भी अंगुलियां उठनी शुरू हो गई हैं। सीबीआई इस मामले में दिल्ली और चंडीगढ़ में छापेमारी कर रही है।